text: अमेरिकी राष्ट्रपति डोनाल्ड ट्रम्प जानते हैं कि रूस के साथ ‘‘बेहतर संबंध’’ अमेरिका के हित में है और इसलिए वह पूर्ववर्ती प्रशासन से इतर रूस के साथ मित्रता का संबंध चाहते हैं, जबकि ओबामा प्रशासन इस तरह के प्रयास में नाकाम रहा था। अंतरराष्ट्रीय मीडिया के अनुसार व्हाइट हाउस के प्रेस सचिव सीन स्पाइसर ने कहा, ‘‘मुझे लगता है राष्ट्रपति की उस इच्छा में थोड़ा अंतर है कि वह यह समझते हैं कि रूस के साथ बेहतर संबंध समूची दुनिया में आईएसआईएस और आतंकवाद के खात्मे में हमारी मदद कर सकता है। ओबामा प्रशासन ने रूस के साथ संबंध सुधारने की कोशिश तो की, लेकिन वो नाकाम रहे।